title: Ανάπτυξη δεικτών για την αξιολόγηση προϊόντων μέσω του ψηφιακού διαβατηρίου προϊόντος για βιομηχανικές εφαρμογές
title: Development of indicators  for product evaluation through the digital product passport for industrial applications
Creators: name: Ξενακη Ελενη
Publisher: name: Technical University of Crete
Year: 2025

description: Η συνεχώς μεταβαλλόμενη κατάσταση του φυσικού περιβάλλοντος και οι επιπτώσεις της κλιματικής αλλαγής γίνονται ολοένα και πιο αισθητές τις τελευταίες δεκαετίες. Για να περιοριστούν, και ιδανικά να μηδενιστούν, αυτές, πρέπει να υιοθετηθεί ένας βιώσιμος τρόπος παραγωγής αγαθών. 
Για να ενισχυθεί η προσπάθεια αυτή, έχει εισαχθεί μία νέα οδηγία της Ευρωπαϊκής Ένωσης, αυτή των ψηφιακών διαβατηρίων προϊόντων, Digital Product Passports (DPP). Σε αυτό περιέχονται λεπτομέρειες που συλλέγονται καθ’ όλη τη διάρκεια του κύκλου ζωής ενός προϊόντος ή υπηρεσίας. 
Η παρούσα διπλωματική εργασία επικεντρώνεται στη μελέτη των ψηφιακών διαβατηρίων προϊόντων. Αναλύεται ο τρόπος δημιουργίας τους, τα στοιχεία που πρέπει να περιέχονται σε αυτά και οι τρόποι απεικόνισής τους. Επιπροσθέτως, παρουσιάζονται τα πλεονεκτήματά τους αλλά και οι προκλήσεις που εμφανίζονται κατά τη δημιουργία τους. Σημειώνεται πως, αν και δεν είναι ακόμα υποχρεωτική η εφαρμογή τους, ήδη εφαρμόζονται σε αρκετά προϊόντα και υπηρεσίες. Μέρος αυτών παρουσιάζεται στη συγκεκριμένη εργασία. 
Για να αποδειχθεί η χρησιμότητά τους, αναζητήθηκαν και συγκεντρώθηκαν δείκτες βιωσιμότητας, περιβαλλοντικοί, κοινωνικοί και οικονομικοί. Σκοπός των δεικτών είναι η ποσοτικοποίηση της ολικής βιωσιμότητας ενός προϊόντος.  Αυτοί υπολογίστηκαν με βάση τα δεδομένα μιας βιομηχανίας παραγωγής χυμού πορτοκαλιών, η οποία εξασφαλίζει το σύνολο της απαιτούμενης ηλεκτρικής της ενέργειας από ορυκτά καύσιμα. Στη συνέχεια, υπολογίστηκαν ακόμα τρεις φορές, αυξάνοντας το ποσοστό ΑΠΕ σε 10, 40 και 70%. Συγκεντρώνοντας τα αποτελέσματα των δεικτών αυτών, αναλύθηκε η αύξηση της βιωσιμότητας του συστήματος.

description: The constantly changing state of the natural environment and the impacts of climate change have become increasingly noticeable in recent decades. To limit, and ideally eliminate, these impacts, a sustainable way of producing goods must be adopted.
To enhance this effort, a new directive from the European Union has been introduced, that of Digital Product Passports (DPP). This Digital Product Passport contains details collected throughout the life cycle of a product or service.
This thesis focuses on the study of DPPs. It analyzes how they are created, the elements that must be included in them, and the ways they are represented. Additionally, their advantages and the challenges that arise during their creation are presented. It is noted that, although their implementation is not yet mandatory, they are already applied to several products and services. Part of these is presented in this work.
To demonstrate their usefulness, sustainability indicators—environmental, social, and economic—were sought and gathered. The purpose of the indicators is to quantify the overall sustainability of a product. These were calculated based on the data of an orange juice production industry, which secures all of its required electrical energy from fossil fuels. Subsequently, they were calculated three more times, increasing the percentage of renewable energy sources to 10%, 40%, and 70%. By gathering the results of these indicators, the increase in the sustainability of the system was analyzed.